25.2.2011 Jurnalul Oficial al Uniunii Europene L 52/45 DECIZIA CONSILIULUI din 18 ianuarie 2011 privind încheierea Acordului între Uniunea Europeană și Georgia privind readmisia persoanelor aflate în situație de ședere ilegală (2011/118/UE) CONSILIUL UNIUNII EUROPENE, având în vedere Tratatul privind Uniunea Europeană, având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1)  În conformitate cu Decizia 2010/687/CE a Consiliului din 8 noiembrie 2010 (), Acordul între Uniunea Europeană şși Georgia privind readmisia persoanelor aflate în situaţia de şedere ilegală (denumit în continuare „acordul”) a fost semnat, în numele Uniunii Europene, la 17 iunie 2010, sub rezerva încheierii sale la o dată ulte- rioară. ( Acordul ar trebui aprobat. (3) Acordul instituie un Comitet mixt privind readmisia care își poate adopta propriul regulament de procedură. Este necesar să se prevadă o procedură simplificată pentru stabilirea poziției Uniunii în acest caz. (  În conformitate cu articolul 3 din Protocolul (nr. 21) privind poziția Regatului Unit și a Irlandei privind spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Regatul Unit şi-a exprimat dorința de a participa la adoptarea şi la aplicarea prezentei decizii. (5)  În conformitate cu articolele 1 și 2 din Protocolul (nr. 21) privind poziția Regatului Unit şi a Irlandei privind spațiul de libertate, securitate şi justiție, anexat la Tratatul privind Uniunea Europeană și la Tratatul privind func- ționarea Uniunii Europene şi fără a aduce atingere arti- () JO L 294, 12.11.2010, p. 9. colului 4 din protocolul menționat, Irlanda nu participă la adoptarea prezentei decizii, nu are obligații în temeiul acesteia și nici nu face obiectul aplicării sale. (6) În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană şi la Tratatul privind funcţionarea Uniunii Europene, Danemarca nu participă la adoptarea prezentei decizii, nu are obligații în temeiul acesteia şi nici nu face obiectul aplicării sale, ADOPTĂ PREZENTA DECIZIE: Articolul 1 Acordul între Uniunea Europeană şi Georgia privind readmisia persoanelor aflate în situație de şedere ilegală (denumit în continuare „acordul”) se aprobă în numele Uniunii. Textul acordului este atașat la prezenta decizie. Articolul 2 Preşedintele Consiliului desemnează persoana împuternicită să efectueze, în numele Uniunii, notificarea prevăzută la articolul 23 alineatul (2) din acord, prin care se exprimă acordul Uniunii de a-și asuma obligații în temeiul acordului (2). Articolul 3 Comisia, asistată de experți ai statelor membre, reprezintă Uniunea în cadrul Comitetului mixt privind readmisia, instituit prin articolul 18 din acord. Articolul 4 Poziţia Uniunii în cadrul Comitetului mixt privind readmisia în ceea ce priveşte adoptarea regulamentului de procedură al acestuia, astfel cum se prevede la articolul 18 alineatul (5) din acord, este adoptată de către Comisie după consultarea unui comitet special desemnat de Consiliu. (?) Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.